钦定古今图书集成/明伦汇编/氏族典/第143卷 > 元诠
## 钦定古今图书集成/明伦汇编/氏族典/第143卷 > 元诠

按《魏书安乐王传》：“安乐王长乐子诠，字搜贤，袭。世宗
初，为凉州刺史，在州贪秽，政以贿成。后除定州刺史。
及京兆王愉之反，诈言国变在北，州镇咸疑朝廷有
舋，遣使观诠动静。诠具以状告，州镇帖然。愉奔信都，
诠与李平、高殖等四面攻烧，愉突门而出。寻除侍中，
兼以首告之功，除尚书左仆射。薨谥曰武康。”